
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/60/2024 8824201081 27. 06. 2024 JUDr. Iveta Mihóková ECLI:SK:OSVT:2024:8824201081.3
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletého A. B., nar. XX.XX.XXXX, umiestneného v Centre pre deti a rodiny C., D. XXX/X, C., zastúpeného kolíznym opatrovníkom Úradom práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, za účasti rodičov, matky E. B., nar. XX.XX.XXXX a otca F. G., nar. XX.XX.XXXX, obaja bytom E. XXX/XX, C., v konaní o osvojiteľnosti, t a k t o rozhodol: I. Súd u r č u j e, že mal. dieťa A. B., nar. XX.XX.XXXX z rodičov F. G., nar. XX.XX.XXXX a E. B., nar. XX.XX.XXXX, je dieťa osvojiteľné. II. Žiaden z účastníkov n e m á nárok na náhradu trov konania. odôvodnenie: 1. Na základe podnetu Úradu práce, sociálnych vecí a rodiny Vranov nad Topľou tunajší súd uznesením č.k. 6P/60/2024 – 14 zo dňa 10.06.2024 začal bez návrhu konanie o vyslovenie osvojiteľnosti. 2. Z obsahu podnetu vyplýva, že rozsudkom Okresného súdu Vranov nad Topľou č. k. 6P/140/2023 zo dňa 09.11.2023, ktorý nadobudol právoplatnosť 16.11.2023, bola maloletému A. B., nar. XX.XX.XXXX nariadená ústavná starostlivosť, ktorá sa vykonáva v Centre pre deti a rodiny C.. Rodičia neprejavujú o dieťa skutočný záujem. Podľa ich vyjadrení nemajú k maloletému A. už žiadnu emocionálnu a vzťahovú väzbu, dieťa už nevnímajú ako svoje vlastné. 3. V zmysle ust. § 221 písm. a) zákona č. 160/2015 Z.z. Civilného sporového poriadku, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 4. V danom prípade sa všetci účastníci konania zúčastnili pojednávania vo veci a po vyhlásení rozhodnutia sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozhodnutia neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva podať odvolanie a rozsudok nadobudne právoplatnosť dňom jeho doručenia.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2024:8824201081.3 (dáta aktuálne k 10. 11. 2026). Záväzné je znenie zverejnené súdom.




